السلام عليكم ورحمة الله وبركاته ..
والصلاة والسلام على رسول الله صلى الله عليه وسلم ,,,
ودي اتكلم معكم في موضوع لقيته في كل منتدى وكل مجلس دخلته وددي اعرف ارءكم عنه
وكيد البوابه واضحه رواية رجاء الصانع ,,
بنات الرياض ..
كان ودي انتظر الين اقراءها بس ان شاء الله في الطريق موصيه عليها وبتجيني
بس حبيت اخذا ارءاكم من اللي سمعتوه من اللي قروها ايضا يجون يعطونا راأيهم فيها هل هي سيئه وخلت سمعتنا شينه يابنات الرياض والا الا؟؟
هل تتكلم فعلا عن واقع بناتنا بنات الرياض ؟ والا عن البيئه اللي هي عايشه فيها وبس ؟
لاني سمعت انها مره سيئه وتتكلم عن العلاقات وعن اربع بنات بس يواعدون شباب مع اختلاف البيئات في الروايه والظروف المحيطه بالبنات ..
وهي ايضا قالت المفروض ما نحط رؤسنا في الرمل ونوجه هاذي الحقيقه عن بنات الرياض فهل هذي حقا حقيقتنا ؟؟
ويقولون انها حاطه كل اسماء الخمور مع التكلم عن مذاق كل منها !!!!!
ابتكلم اول وحده هنا انا قريت بعض المقتطفات منها من موقع واخر واللي قريته ما يشرفني .. واحس انها ما تتكلم عن بناتنا المحافظات الساترات بالغلط ,, واعرف بنات كثير صحيح ان عبايه على الكتف بس والله حسيبها عقل وتوقف اللي ما يحترمها عند حده ..
بس انها تعمم ان بنات الرياض كذا هذا شيء ما يسر
قد يكون فيه وكثير بس ما هي حتى ظاهره علشان تتكلم عنها وما وصلت لهذا الحد لا وتعمم اننا كذا بس محد يدري عننا ..
بس ما فوقنا ربنا يدري عنا ؟؟ مانخاف منه ؟؟ لان اللي تخاف من اهلها وبس بيجي يوم يروح الخوف وتسوي كذا بس اللي تخاف من ربها وتخاف الغيب ما تسوي كذا وغلطاتها ما توصل لهذا المستوى
بعدين احس انها تحاول تساعد على نشر الرذيله وجعل ذلك شيء عادي وكل الناس كذا !!وكل البنات يسوون كذا وش زودك ؟؟
ودخلت لموقعها على الانترنت ودخلت لاراء الزوار .. وما ادراك ؟؟ ادخل بنفسك وشفها
لا وجايه في التلفزيون وهي ما تعرف حتى تتكلم عربيه فصحى حتى ان وحده من جد ضحكتني لما قالت والله شكلها محلوف عليها تتكلم فصحى ...
باي ثقافه ؟؟ وباي حق هي تتكلم عننا ؟؟
ابشوف ارأكم .. واختلاف الرأي لا يفسد للود قضيه
وابغى اللي قراها هل زادة من ثقافته ؟؟ واللي ما قراها وش سمع عنها وش رايه باللي سمعه ؟؟